LIITE 4

**TOIMINTASUUNNITELMA KIUSAAMISEN HOITAMISEKSI**

**JA ENNALTAEHKÄISEMISEKSI (päivitetty 2014)**

1. Mitä on koulukiusaaminen ?
2. Miten koulukiusaamista ennaltaehkäistään?
3. Viitaniemen koulun toimintamalli
4. Fyysinen vaaratilanne- ja kiusaamislomake
5. Jyväskylän kaupungin ohje kiusaamiseen puuttumisessa

**1.Mitä on koulukiusaaminen ?**

Kiusaaminen on pitkäaikaista ja toistuvaa henkistä ja / tai ruumiillista väkivaltaa, jonka yksilöt tai ryhmät kohdistavat yhteen uhriin. Kiusaamisessa on olennaista osapuolten välinen epätasapaino, jolloin kiusattu joutuu puolustautumaan tai on avuton kiusaajaa tai kiusaajia vastaan.

Oppilaiden välisessä toiminnassa on tärkeää erottaa leikinomainen kiusoittelu, härnääminen ja kahinointi varsinaisesta kiusaamisesta. Koulukiusaamisesta ei ole kyse, jos kaksi suunnilleen yhtä vahvaa oppilasta nahistelevat keskenään. On kuitenkin aina hyvä muistaa, että koulukiusaamisessa on aina kyse subjektiivisesta kokemuksesta ja osapuolet voivat kokea tilanteen eri tavalla.

**Koulukiusaamisen tunnusmerkkejä ovat esimerkiksi seuraavat asiat**:

* Kiusaaminen on ruumiillista, henkistä tai sanallista, sillä alistetaan ja loukataan toista. Se on tahallista, tietoista ja se tapahtuu toistuvasti.
* Kiusaaminen voi olla ryhmän sisäistä tai siitä eristävää, suoraa tai epäsuoraa ja siihen voi liittyä ryhmän vahvistava ja hyväksyvä käyttäytyminen.
* Kiusattu oppilas saattaa muuttaa käyttäytymistään; iloisesta ja sosiaalisesta oppilaasta saattaa tulla sulkeutunut ja sisäänpäin kääntynyt.
* Kiusattu oppilas on usein yksin, kaverit puuttuvat. Oppilas ei tule kouluun tai alkaa tulla aina myöhässä. Oppilas tulee koulusta kotiin / aamulla kouluun vaatteet rikkonaisina ja likaisina, tukka sotkuisena jne.. Oppilaalla esiintyy fyysisiä sairauden tunteita kuten päänsärkyä tai vatsakipua. Oppilas vaihtelee kouluun menotietä. Oppilas osoittaa masentuneisuuden merkkejä, itkeskelee tai nukkuu paljon. Oppilas kadottaa tavaroitaan , mikä voi olla merkki siitä, että joku varastaa oppilaan tavarat. Oppilas vaatii tai anastaa vanhemmiltaan rahaa (raha annetaan kiusaajille lahjontana tai kiusaajat kiristävät rahaa). Pitkään jatkuneen kiusauksen seurauksena kiusattu saattaa ärsyyntyä helposti.

**2. Miten koulukiusaamista ennaltaehkäistään ?**

Viitaniemen koulussa **jokainen haluaa ja on velvollinen puuttumaan koulukiusaamiseen.** Koulussa pyritään myönteiseen ja oppilaasta huolehtivaan sekä välittävään kasvatusilmapiiriin. Oppilaille pyritään luomaan kiusaamista ja väkivaltaista käyttäytymistä vastustava asenne. Kiusaamistapauksissa myös kodilta odotetaan aktiivista osallistumista tapauksen selvittämisessä.

**Kiusaamista ei tule hyväksyä eikä sallia missään muodossa.** Vain yhtenevällä käytännöllä ja kaikkien opettajien johdonmukaisella tavalla sekä asiaan sitoutumisella saadaan näkyviä tuloksia aikaan.

Kiusaamistilanteeseen puuttumisen tavoitteena ei ole syyllisten etsiminen vaan ei toivotun käyttäytymisen lopettaminen / loppuminen.

Kiusaamisen lopettaminen vaatii paljon avointa keskustelua, vuorovaikutusta sekä koulun yhteisten sääntöjen laatimista, toteuttamista ja valvontaa. Myös koulun ja kodin yhteistyö on avainasemassa koulukiusaamisen kuriin saamisessa. Koulu on aina yhteydessä sekä kiusaajien että kiusatun vanhempiin, näin koulu ottaa vastuuta asiaan puuttumisessa , mutta antaa ja jakaa samalla vastuuta yhdessä kotien ja vanhempien kanssa.

**3. Viitaniemen koulun toimintamalli**

**Viitaniemen koulussa on käytössä Jyväskylän kaupungin yhteinen malli kiusaamisen ennaltaehkäisyssä ja puuttumisessa. Käytämme asian selvittämiseen fyysinen vaaratilanne ja kiusaaminen lomaketta, kasvatuskeskustelulomaketta sekä asiallisen käyttäytymisen sopimusta.**

**Ohjeita koululle koulukiusaamisen ennaltaehkäisemiseksi.**

* Hankitaan ja välitetään tietoa ja valistusta kiusaamisesta, aamunavaukset ja luokanohjaajien
* Kehitetään koulun ilmapiiriä suvaitsevaksi ja toista kunnioittavaksi
* Luodaan hyvät ja luottamukselliset suhteet koulun ja vanhempien välille
* Pyritään edistämään toisiinsa tutustumista ryhmäytymisen avulla. 7. luokalla ryhmäyttäminen toteutetaan yhdessä seurakunnan kanssa Lehtisaaressa järjestettynä ryhmäyttämispäivänä. Oppilailla on myös puolen kurssin mittainen Frends- opintokokonaisuus, joka toteutetaan 7. luokalla.
* Otetaan sosiaaliset suhteet huomioon opetusryhmien suunnittelussa ja muodostamisessa
* Luodaan koululle yhdessä yhteiset säännöt ja sitoudutaan niihin

**Ohjeita opettajille**

* Normaalin koulunpidon toiminnot ovat tärkeitä (selkeät säännöt miten missäkin tilanteessa käyttäydytään)
* Tehokas valvonta
* Huomion kiinnittäminen koulun fyysiseen ympäristöön (viihtyisä ympäristö )
* Mielenkiintoinen opetus
* Kunnollinen virkistysaika
* Ajoissa tunnille meneminen
* Oppilaiden kanssa keskusteleminen kaikenlaisista asioista, sekä positiivisista että negatiivisista (ole kiinnostunut oppilaiden omista asioista)
* Vapaiden tilanteiden valvonta ( ruokailuja, välitunteja, käytävillä oleskelua)
* Nopea ja selvä puuttuminen mahdollisiin kiusaamistilanteisiin
* Vanhempien, oppilaiden, kiusaajien ja kiusattujen kanssa keskusteleminen ja koulun kannan selvä ilmaiseminen: kiusaamista ei sallita
* Opettajien väliinmenon on oltava järjestelmällistä ja jatkuvaa, muussa tapauksessa tilanne saattaa koitua kiusatulle entistäkin vaikeammaksi.

**4. Fyysinen vaaratilanne ja kiusaaminen**

1. OPPILAAT ERI TILAAN ODOTTAMAAN, MIELELLÄÄN VALVOJA PAIKALLE

2. PAIKALLE ASIAN HUOMANNUT OPETTAJA SEKÄ LUOKANVALVOJA TAI ERITYISOPETTAJA

3. OTA MUKAAN TARVITTAVAT LOMAKKEET

4. ASIA KÄSITELLÄÄN YHDESSÄ


OPPILAS/OPPILAAT TÄYTTÄVÄT LOMAKKEEN (LIITE 1)

LUOKANVALVOJA TAI ERITYISOPETTTAJA TEKEE RAPORTIN (LIITE 2)

**YLEISIÄ PERIAATTEITA**

* ASIA KÄSITELLÄÄN AINA YHDESSÄ, OSAPUOLINA LUOKANVALVOJA, ERITYISOPETTAJA JA OPPILAAT
* ASIA KÄSITELLÄÄN SAMANA PÄIVÄNÄ TAI HETI KUN MAHDOLLISTA
* JOS OPPILAS ON LÄHTENYT KOULUSTA, SOITTO KOTIIN (LUOKANVALVOJA)
* JOS OPPILAS TERVEYDENHOITAJALLE, SOITTO KOTIIN (TERVEYDENHOITAJA)
* JOS OPPILAS ON LÄHETETTY TERVEYSASEMALLE, SOITTO KOTIIN (LUOKANVALVOJA TAI TERVEYDENHOITAJA)

**TAPAUKSESTA TÄYTETÄÄN OHEISET LOMAKKET (KTS. LIITTEET)!**

Viitaniemen koulu LIITE 2

Viitaniementie 20

40720 Jyväskylä

p. 014 62 4740

http://www.cygnnet.jkl.fi/koulut/viitaniemi

NIMI:

LUOKKA:

OPPILAAN SELVITYS TILANTEESTA:

1. ONKO ONGELMIA TOISEN OSAPUOLEN KANSSA OLLUT AIEMMIN?


EI

KYLLÄ, MILLAISIA?

2. KERRO MITÄ TAPAHTUI (MISSÄ ALKOI, KUKA ALOITTI, MITÄ SANOTTIIN, YLLYTETTIINKÖ, MITEN TAPAHTUMAT ETENIVÄT, KUINKA TILANNE RAUKESI, JNE)

3. KETKÄ VOIVAT VAHVISTAA KERTOMUKSESI?

4. MITEN EDETÄÄN, OMA EHDOTUS TILANTEEN SELVITTÄMISEKSI.

Viitaniemen koulu LIITE 1

Viitaniementie 20

40720 Jyväskylä

p. 014 62 4740

http://www.cygnnet.jkl.fi/koulut/viitaniemi

FYYSINEN VAARATILANNE TAI KIUSAAMINEN KOULUAIKANA (LÄHETETÄÄN AINA KOTIIN, PALAUTUS HUOLTAJAN ALLEKIRJOITUKSELLA)

|  |  |  |  |  |  |
| --- | --- | --- | --- | --- | --- |
| OPPILAAN/  OPPILAIDEN  TIEDOT | Sukunimi ja etunimet | | Luokanvalvoja | | Luokka |
| Sukunimi ja etunimet | | Luokanvalvoja | | Luokka |
| AIKA | PVM | | KLO | | |
| MITÄ?  KIUSAAMINEN  TAPPELU  ONNETTOMUUS  MUU, MIKÄ? | | MISSÄ?  LUOKKA  KÄYTÄVÄ  MUU, MIKÄ? | | MILLOIN?  VÄLITUNTI  OPPITUNTI  MUU, MIKÄ? | |
| TAPAHTU-  MIEN KULKU? |  | | | | |
| KOULU JA EDUSTAJAN ALLEKIR-  JOITUS | ASIA SOVITTU KOULUSSA  HALUTAAN TAVATA VANHEMMAT, AIKA:  OPPILAS LÄHETETTY TERVEYDENHOITAJALLE/TERVEYSASEMALLE  OPPILAAN KANSSA KESKUSTELTU ASIASTA  PVM JA PAIKKA, LUOKANVALVOJAN/ERITYISOPETTAJAN ALLEKIRJOITUS | | | | |
| VANHEMMAT JA ALLEKIR-  JOITUS | HALUTAAN KOKOONTUA KOULULLA  TOIVOTAAN LUOKANVALVOJAN YHTEYDENOTTOA  ASIASTA KESKUSTELTU KOTONA  PVM JA PAIKKA, HUOLTAJAN ALLEKIRJOITUS | | | | |